Segmi nesleḍ tibratin yemgaraden, nefren-d " 06 " seg-sent, anda i nessaweḍ ad nger tamawt d akken tamarut-a tessemres tuddsa n tanmeẓla yettwasmlen, renu ɣef way-a nwala dakken kraḍ(03) n tebratin n "yuba " d tibratin iɣelqen deg tewsita n tidukla, ma d tid n "dihya " ttwanḥsabent d tid yeldin, ɣas akken ayen yellan degsent d tririyin tirusridin i ugejdi niḍen n umrara " yuba ", ma dayen yerzan igiten n tmeslayt, nufa-d dakken s tuget-is d inaw amsawel aqqiran, acku yella-d d adiwenni neɣ d ambaddal gar snat n tamiwin (igejda) anda yal yiwen seg-sen yeqqar-d isallen imaynuten neɣ yettwkid-d ayen d-yenna wayeḍ-nni akken deg taggara ad siwḍen ɣer yiwen n yiswi. Ayen ijebden tamuɣli-nneɣ deg tebratin-agi dakken sin-agi seqdecen timeẓra n wudem amezwaru i wakken ad begnen dakken weznen s wudem ilaqen imeslayen daɣen nufa-d deg udlis-agi aseqdec n iduɣiyen n wadeg d wakud yesεan azal d ameqqran deg ukerrez aḍrisan n tebratin.